ÁLTALÁNOS SZERZŐDÉSI FELTÉTELEK
A CHILI FITNESS EDZŐTERMI SZOLGÁLTATÁSAINAK IGÉNYBEVÉTELÉHEZ
Hatályos: 2026.06.01.
Jelen Általános Szerződési Feltételek (a továbbiakban: ÁSZF) a Chili Center Kft.  (a továbbiakban: Szolgáltató) által üzemeltetett Chili Fitness Bikás park, Angyalföld, Csepel, Újbuda elnevezésű létesítményekben (a továbbiakban: Létesítmény) nyújtott sportszolgáltatások igénybevételének feltételeit szabályozza a Szolgáltató és a szolgáltatást igénybe vevő természetes személy (a továbbiakban: Tag) között.

Székhely: 1102 Budapest, Állomás utca 19. 10. em. 47. ajtó
Cégjegyzékszám: 01-09-447189
Nyilvántartó hatóság: Fővárosi Törvényszék Cégbírósága
Adószám: 26514101-2-42
Képviselő: Balogh Krisztina ügyvezető
Ügyfélszolgálat elérhetősége: chilicenter.kft.5@gmail.com, +36307086995
Az ÁSZF a Polgári Törvénykönyvről szóló 2013. évi V. törvény (a továbbiakban: Ptk.), a fogyasztóvédelemről szóló 1997. évi CLV. törvény, valamint a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet, továbbá az egyes szórakoztatási célú berendezések, létesítmények és ideiglenes szerkezetek, valamint szórakozási célú sporteszközök biztonságosságáról szóló 24/2020. (VII. 3.) ITM rendelet rendelkezéseivel összhangban készült.
II. FEJEZET – AZ ÁSZF JOGI JELLEGE
1. Általános szerződési feltétel az a szerződési feltétel, amelyet a Szolgáltató egyoldalúan, a Tag közreműködése nélkül, több szerződés megkötése céljából előre meghatározott és amelyet a felek egyedileg nem tárgyaltak meg [Ptk. 6:77. §].
2. Az ÁSZF akkor válik a szerződés részévé, ha alkalmazója lehetővé tette, hogy a másik fél annak tartalmát a szerződéskötést megelőzően megismerje, és ha azt a másik fél kifejezetten vagy ráutaló magatartással elfogadta.
3. A Szolgáltató kifejezetten felhívja a Tag figyelmét minden olyan feltételre, amely a szokásos szerződési gyakorlattól, a szerződésre vonatkozó rendelkezésektől lényegesen vagy valamely korábban a felek között alkalmazott feltételtől eltér; ilyen feltétel csak akkor válik a szerződés részévé, ha azt a Tag – a külön figyelemfelhívást követően – kifejezetten elfogadta.
4. Amennyiben egyedileg megtárgyalt feltétel és az ÁSZF valamely rendelkezése egymástól eltér, az egyedileg megtárgyalt feltétel az irányadó [Ptk. 6:82. § (1)].
5. A jelen ÁSZF egyetlen rendelkezése sem irányul arra, hogy a jóhiszeműség és tisztesség követelményével ellentétben, egyoldalúan és indokolatlanul a Tag hátrányára állapítson meg jogokat vagy kötelezettségeket [Ptk. 6:102. §]; kétség esetén a Tagra kedvezőbb értelmezés az irányadó.
III. FEJEZET – A JOGVISZONY STRUKTÚRÁJA, A SZERZŐDÉS LÉTREJÖTTE, TARTALMA
1. A Tag első alkalommal történő regisztrációjával, valamint a jelen ÁSZF kifejezett elfogadásával a Felek között határozatlan időre szóló keretszerződés jön létre. A regisztráció önmagában díjfizetési kötelezettséget nem keletkeztet, és nem jogosít fel a Szolgáltató által üzemeltetett Létesítményben biztosított eszközök azonnali használatára és egyéb szolgáltatások igénybevételére.
2. A szolgáltatások tényleges igénybevétele (így különösen a napijegy vagy bérlet megvásárlása) minden egyes alkalommal egy önálló, határozott idejű vagy meghatározott alkalomszámra szóló egyedi szolgáltatási szerződést hoz létre a Felek között, amelynek tartalmát a jelen ÁSZF rendelkezései határozzák meg.
3. A regisztráció a következő módokon történhet: személyesen, a Létesítmény recepcióján, a Szolgáltató munkatársa útján vagy a SportMate mobilalkalmazáson keresztül. A Szolgáltató a szerződéskötést megelőzően jelen ÁSZF-et a Tag számára megismerhetővé teszi. Ennek érdekében a Szolgáltató az ÁSZF hatályos szövegét a következő felületeken teszi elérhetővé: a) a Létesítmény recepcióján kifüggesztve, papíralapon, bármikor megtekinthető formában, b) a Szolgáltató honlapján, c) a SportMate mobilalkalmazáson keresztül, a regisztrációs folyamat részeként, a regisztráció véglegesítése előtt megjelenő elfogadási felületen. A regisztráció elvégzésével – függetlenül attól, hogy az mely módon történt – a Tag kijelenti, hogy a jelen ÁSZF-et megismerte, és annak tartalmát kifejezetten elfogadja.
4. Az egyedi szolgáltatási szerződések a határozott idő (napijegy vagy bérlet lejárati ideje) elteltével, illetve a megvásárolt alkalmak kimerülésével – a felek külön jognyilatkozata nélkül –, teljesítéssel automatikusan megszűnnek. Az egyedi szerződések nem hosszabbodnak meg automatikusan. Bármely korábbi bérlet vagy napijegy lejártát követően az újabb bérlet vagy napijegy megvásárlása jogilag egy teljesen új, önálló és egyedi szerződéses jogviszony keletkeztetésének minősül, nem pedig a korábbi jogviszony meghosszabbításának.
5. A szolgáltatás típusai, díjai, tartalma:
	Bérlet/szolgáltatás típusa
	Felnőtt kategória
	Diák/Nyugdíjas kategória

	Napi jegy
	✓
	✓

	Havi bérlet
	✓
	✓

	Három hónapos bérlet
	✓
	✓

	Hat hónapos bérlet
	✓
	✓

	Éves bérlet
	✓
	✓

	Egy hetes bérlet
	✓
	✓

	10 alkalmas bérlet 
	✓
	✓

	Délelőtti bérlet 
	✓
	✓

	Hétvégi bérlet
	✓
	✓

	VIP havi bérlet
	✓
	✓


Napijegy:
· egyszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· névre szóló, más nem használhatja.
Havi bérlet:
· napi egyszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 30 napig érvényes,
· névre szóló, más nem használhatja.
Három hónapos bérlet:
· napi egyszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 90 napig érvényes,
· névre szóló, más nem használhatja.
Hat hónapos bérlet:
· napi egyszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 180 napig érvényes,
· névre szóló, más nem használhatja.
Éves bérlet:
· napi egyszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 365 napig érvényes,
· névre szóló, más nem használhatja.

10 alkalmas bérlet:
· egy alkalom során a belépéstől számított 4 órán keresztül lehet igénybe venni a szolgáltatásokat, ennél tovább történő benttartózkodás újabb alkalom levonásával jár,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 60 napig érvényes,
· névre szóló, más nem használhatja.
Egy hetes bérlet:
· napi egyszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 7 napig érvényes,
· névre szóló, más nem használhatja.
Délelőtti bérlet:
· napi egyszeri belépésre jogosít 15 óra előtt,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 30 napig érvényes,
· névre szóló, más nem használhatja,
· kiegészítő jegy vásárlása esetén 15 óra utáni benttartózkodásra is jogosít.
VIP havi bérlet:
· napi kétszeri belépésre jogosít,
· belépéstől számított 4 órán keresztül lehet igénybe venni a szolgáltatásokat,
· igénybe vehető szolgáltatások: kondigépek, kardiógépek, szauna, öltözőszekrény, értékmegőrző használata,
· vásárlástól számított 30 napig érvényes,
· névre szóló, más nem használhatja,
· a Szolgáltató által üzemeltetett alábbi Létesítményekben való szolgáltatás igénybevételére jogosít: Chili Fitness 2,3,4,5. 
A mindenkor hatályos Díjszabás a Létesítményben és a Szolgáltató honlapján, a terem kiválasztását követően, az „Árak” menüpont alatt elérhető.
Ha a Szolgáltató a beléptetéshez fizikai (plasztik) belépőkártyát ad a Tag részére, a kártya átadásával egyidejűleg kauciót jogosult felszámítani. A kaució a belépőkártya biztosításának fedezetéül szolgál, és nem képezi részét a szolgáltatási díjnak. A kaució összegét a Szolgáltató a keretjogviszony megszűnésekor, a kártya sértetlen és hiánytalan visszaadásával egyidejűleg, haladéktalanul visszafizeti. Ha a Tag a kártyát nem adja vissza, elveszíti, vagy az neki felróhatóan megsérül, használhatatlanná válik, a Szolgáltató a kauciót a pótlás költségeként megtarthatja. A kaució pontos mértékét a mindenkor hatályos Díjszabás tartalmazza.
4. Az egyedi szolgáltatási szerződéses jogviszony a bérlet aktiválásának napjától a bérlet típusában meghatározott időtartamra jön létre. Napijegy vagy egyszeri alkalmi belépő esetén a jogviszony a Tag beléptetésével jön létre, és a Létesítmény adott napi nyitvatartási idejének végével, illetve 4 óra elteltével vagy a Tag kiléptetésével – amelyik előbb következik be – automatikusan megszűnik. Limitált belépésszámú csomag esetén az egyedi szolgáltatási szerződéses jogviszony a csomaghoz tartozó utolsó alkalom felhasználásával, vagy a csomaghoz kötött érvényességi idő lejártával – amelyik előbb következik be – szűnik meg.
IV. FEJEZET – DÍJFIZETÉS
1. A Tag a mindenkori díjszabás szerinti tagsági díjat köteles megfizetni; a díjszabás a Létesítményben és a Szolgáltató honlapján, a terem kiválasztását követően, az „Árak” menüpont alatt elérhető.
2. A szolgáltatás igénybevételének előfeltétele a vonatkozó díj előzetes, hiánytalan megfizetése. A Szolgáltató a szolgáltatás nyújtását – így különösen a beléptetést, a bérlet aktiválását) a díj megfizetéséig jogosult megtagadni. 
V. FEJEZET – A TAGSÁG SZÜNETELTETÉSE, FELMONDÁSA
1. Mivel az egyedi szolgáltatási szerződések határozott időre jönnek létre, ezen egyedi szolgáltatási szerződések rendes felmondással nem szüntethetők meg. A Tag a megvásárolt, de részben vagy egészben igénybe nem vett szolgáltatás után időarányos vagy teljes visszatérítésre nem jogosult. 
2. A Szolgáltató a határozatlan idejű keretszerződést azonnali hatállyal, rendkívüli felmondással megszüntetheti, ha a Tag a Házirendben és jelen ÁSZF-ben foglalt kötelezettségeit súlyosan vagy ismételten megsérti. Súlyos szerződésszegésnek minősül különösen, de nem kizárólagosan: a Létesítményben történő agresszív, közerkölcsöt vagy mások testi épségét veszélyeztető viselkedés; a berendezési tárgyak, eszközök szándékos rongálása vagy nem rendeltetésszerű, veszélyes használata; a belépési jogosultsággal való visszaélés (pl. QR-kód átadása harmadik félnek); a Házirendben rögzített tisztasági, higiéniai vagy biztonsági szabályok többszöri, figyelmeztetés ellenére történő megsértése. 
3. Az azonnali hatályú felmondással egyidejűleg a Szolgáltató jogosult a Tagtól megtagadni a szolgáltatásai jövőbeli igénybevételét (végleges kitiltás). A Tag tudomásul veszi, hogy amennyiben a keretszerződés megszüntetésére súlyos szerződésszegése miatt kerül sor, a Szolgáltató nem köteles a Tag aktuálisan futó, még le nem járt egyedi bérletének, napijegyének ellenértékét sem részben, sem egészben visszatéríteni, azt a Szolgáltató meghiúsulási kötbérként jogosult megtartani.
4. A megvásárolt bérletek érvényességi ideje fix és határozott időtartamú. Főszabály szerint a Szolgáltató semmilyen indokkal – ideértve, de nem kizárólagosan a Tag betegségét, utazását vagy egyéb személyes okait – nem biztosít lehetőséget a bérletek érvényességi idejének meghosszabbítására (befagyasztására), illetve a fel nem használt alkalmak vagy időarányos díjak visszatérítésére. A Tag a bérlet megvásárlásával kifejezetten tudomásul veszi és elfogadja ezt a kockázatot. A Szolgáltató vezetősége kizárólagosan fenntartja a jogot arra, hogy különösen indokolt esetben (pl. igazolt tartós kórházi kezelés vagy súlyos sérülés esetén), a Tag által benyújtott írásos, indokolt kérelem alapján, egyedi mérlegelés körében a bérlet érvényességét meghosszabbítsa. Ez az egyedi méltányossági döntés a Szolgáltató részéről nem kötelezettség, és a Tag részére naptári évenként legfeljebb 1 (egy) alkalommal engedélyezhető.
VI. FEJEZET – FELELŐSSÉGI SZABÁLYOK
1. Eszközhasználatból eredő felelősség
1.1. A Tag a Létesítmény eszközeit, gépeit kizárólag a használati utasításnak és a Szolgáltató munkatársai által adott tájékoztatásnak megfelelően, saját egészségi állapotára figyelemmel jogosult használni.
1.2. A Szolgáltató felel az eszközök rendeltetésszerű használatra alkalmas, biztonságos állapotáért, a rendszeres karbantartásért és az esetleges hibák haladéktalan elhárításáért.
1.3. A Létesítmény hibás, elhasználódott vagy nem karbantartott eszköze által okozott kárért a Szolgáltató teljes felelősséggel tartozik.
1.4. A Tag felel az általa okozott károkért.
1.4. A Tag felel az eszköz nem rendeltetésszerű, illetve a képzett munkatárs útmutatásától eltérő használatából eredő károkért, balesetekért [24/2020. (VII. 3.) ITM rendelet 14. §].
1.5. A Szolgáltató kifejezetten felhívja a Tag figyelmét, hogy az edzés – mint testmozgással járó tevékenység – természetes, előre nem minden esetben kiküszöbölhető kockázatokkal jár; a Tag ezt a kockázatot a szerződés megkötésével, saját egészségi állapota ismeretében, tudatosan vállalja. Ez a rendelkezés nem mentesíti a Szolgáltatót a Létesítmény üzemeltetéséből, az eszközök állapotából vagy a személyzet magatartásából eredő felelősség alól.
2. Értéktárgyak és a letéti felelősség kiemelt szabályozása
2.1. A Létesítmény öltözőiben a Tagok magánszférájának védelme érdekében kamerás megfigyelés nem működik; a Szolgáltató ezt a döntést a személyes adatok, valamint a magánélet védelme érdekében hozta meg.
2.2. Éppen ezért a Létesítmény a Tagok rendelkezésére külön, fokozott biztonságú, zárható értékmegőrző szekrényeket (a továbbiakban: Értékmegőrző) biztosít, amelyek kizárólagos rendeltetése a pénztárca, készpénz, bankkártya, mobiltelefon, tablet, óra, ékszer, igazolványok, kocsikulcs, és egyéb, szokásosan magunkkal hordott értéktárgy megőrzése. Értéktárgy alatt minden olyan nagyobb értékű, kevés helyet elfoglaló vagyontárgyat érteni kell, amely éppen e tulajdonságai miatt fokozottan lopásveszélynek van kitéve. 
2.3. A Szolgáltató nem felel az Értékmegőrzőbe be nem helyezett készpénzért, bankkártyáért, pénztárcáért, ékszerért, óráért, mobil- és egyéb elektronikai eszközért vagy egyéb értéktárgyért. Bár maga a kocsikulcs nem értéktárgy, de nagy értékű vagyontárgyhoz biztosít közvetlen hozzáférést, így indokolt, hogy a Tag azt az Értékmegőrzőben és ne az öltözőszekrényben helyezze el. Ugyanez irányadó az igazolványokra, amelyek elvesztése, jogosulatlan megszerzése a Tag személyazonosságával való visszaélés kockázatát is magában hordozza. A Szolgáltató a Tag saját mulasztásához köthető következményekért nem felel. 
2.4. Amennyiben a Tag az értéktárgyat az Értékmegőrzőbe helyezte, és azt a Szolgáltató megőrzésre átvette, illetve akkor is, ha az átvételt megtagadta, a Szolgáltató felelőssége a letéti szerződés általános szabályai szerint áll fenn, és e felelősséget a Szolgáltató a jelen ÁSZF-ben nem korlátozza, illetve nem zárja ki.
2.5. A Szolgáltató a recepción jól látható helyen és a jelen ÁSZF-ben is kifejezetten felhívja a Tagok figyelmét az Értékmegőrző igénybevételének lehetőségére és arra, hogy az öltözőszekrényben hagyott értéktárgyakért a fokozott felelősség nem áll fenn. 
3. Egészségi állapot, orvosi alkalmasság
3.1. A Szolgáltatónak nincs jogszabályi lehetősége és kötelezettsége arra, hogy a Tag egészségi alkalmasságát orvosi szempontból felmérje vagy ellenőrizze; ebből következően az egészségi állapot felméréséért és az edzés megkezdésének orvosi szempontú megalapozottságáért a felelősség a Tagot terheli. 
3.2. A Szolgáltató személyzete és személyi edzői a tőlük elvárható szakmai gondossággal kötelesek eljárni, azonban nem minősülnek egészségügyi szolgáltatónak, és nem felelnek a Tag által elhallgatott vagy fel nem ismert egészségi állapotból eredő következményekért. Amennyiben a Tag edzés közben rosszullétet, fájdalmat vagy egyéb rendellenes tünetet észlel, köteles az edzést haladéktalanul megszakítani és a Szolgáltató személyzetét értesíteni.
4. Személyi edzői tevékenységért fennálló felelősség
4.1. A Szolgáltatóval partneri viszonyban lévő személyi edzők tevékenységüket önálló vállalkozóként, saját nevükben és kockázatukra végzik. A velük kötött megállapodás nem keletkeztet munkaviszonyt a felek között, és nem is leplez munkaviszonyt. A megállapodás nem keletkeztet továbbá sem megbízási, sem vállalkozási jogviszonyt a felek között. A személyi edző nem áll a Szolgáltató irányítása alatt, tevékenységét önállóan szervezi és végzi, saját ügyfélkör részére. A Szolgáltatóval fennálló szerződése alapján a személyi edző kizárólag a Létesítmény használatára jogosult személyi edzői szolgáltatás nyújtása céljából; az ügyfeleivel kötött szerződések tartalmát, az edzések ellenértékét, a felek közötti fizetési és elszámolási feltételeket nem a Szolgáltató határozza meg, ezekben nem vesz észt, és azok teljesítéséért sem vállal kötelezettséget.
4.2. A Szolgáltató a személyi edzőkkel kötött megállapodásban kizárja a felelősséget a személyi edző által végzett gazdasági tevékenységgel összefüggő bármely jogsértésért, ideértve különösen, de nem kizárólagosan az engedély nélküli gazdasági tevékenység folytatását, valamint a gazdasági tevékenységével összefüggő közterhekkel kapcsolatos kötelezettségek megszegését.
4.3. A Szolgáltató kifejezetten tájékoztatja a Tagokat, hogy nem gyakorol irányítást vagy ellenőrzést a személyi edző tevékenysége felett, és nem avatkozik bele annak szakmai munkájába.
VII. FEJEZET – HÁZIREND
1. A Létesítmény használatára vonatkozó részletes magatartási szabályokat a Házirend tartalmazza, amely a jelen ÁSZF mellékletét képezi és annak elválaszthatatlan részét alkotja. A Házirend a Szolgáltató honlapján, illetve recepcióján közzétételre került.
2. A Házirend megszegése – súlyosságától függően – figyelmeztetést, a szolgáltatás ideiglenes felfüggesztését vagy a szerződés rendkívüli felmondását vonhatja maga után, a Szolgáltató mindenkori arányossági mérlegelése alapján, a Tag előzetes meghallgatását követően.
VIII. FEJEZET – ELÁLLÁSI ÉS FELMONDÁSI JOG TÁVOLLÉVŐK KÖZÖTTI SZERZŐDÉSKÖTÉS ESETÉN
1. Személyesen, a Létesítményben megvásárolt bérlet, napijegy vagy alkalmi csomag esetén, amely során a Tagnak lehetősége volt a Létesítmény megtekintésére és a szolgáltatás jellegének helyszíni megismerésére, a 45/2014. (II. 26.) Korm. rendelet szerinti, indokolás nélküli 14 napos elállási jog nem alkalmazandó, mivel az kizárólag a távollévők között és az üzlethelyiségen kívül kötött fogyasztói szerződésekre vonatkozik [45/2014. (II. 26.) Korm. rendelet 2. §].
2. Amennyiben a Tag a bérletet, napi jegyet vagy alkalmi csomagot online felületen, SportMate mobilalkalmazáson (távollévők között) keresztül vásárolja meg, a Tagot a vásárlástól számított 14 napon belül indokolás nélküli elállási jog illeti meg [45/2014. (II. 26.) Korm. rendelet 20. §] és a teljes vételár visszatérítésére jogosult, feltéve, hogy az eszközök és/vagy Létesítmény használatát még egyetlen alkalommal sem kezdte meg. Ha a Tag eláll az egyedi szerződéstől, haladéktalanul, de legkésőbb az elállási nyilatkozatának kézhezvételétől számított 14 napon belül történik meg a visszatérítés. A visszatérítés során az eredeti ügylet során alkalmazott fizetési móddal egyező fizetési módot alkalmazására kerül sor, kivéve, ha a Tag más fizetési mód igénybevételéhez kifejezetten a hozzájárulását adja.
3. Amennyiben a Tag a szolgáltatást már részben igénybe vette, tehát az eszközök és/vagy a Létesítmény használatát akár egy alkalommal is megkezdte, a Tag 14 napon belül indokolás nélkül felmondással szüntetheti meg az egyedi szolgáltatási jogviszonyt. Ebben az esetben a Szolgáltató a már igénybe vett alkalmak vagy időszak arányos díját levonja; és a fennmaradó összeget legkésőbb 14 napon belül téríti vissza. A visszatérítés során az eredeti ügylet során alkalmazott fizetési móddal egyező fizetési módot alkalmazására kerül sor, kivéve, ha a Tag más fizetési mód igénybevételéhez kifejezetten a hozzájárulását adja.
IX. FEJEZET – PANASZKEZELÉS ÉS JOGORVOSLAT
1. A Szolgáltató fogad, nyilvántartásba vesz és kivizsgál minden szóban vagy írásban előterjesztett panaszt, amelyben a Tag elégedetlenségét fejezi ki a Szolgáltató szolgáltatásaival, illetve munkatársainak eljárásával kapcsolatban, továbbá kifogásolja a Szolgáltató szerződéskötést megelőző, a tagsági jogviszony létrejöttével, annak teljesítésével – ideértve a napijegy- és bérletértékesítési eljárást is -, a szerződéses jogviszony megszűnésével, illetve azt követően a szerződést érintő jogvita rendezésével összefüggő tevékenységét vagy mulasztását. 2. A Tag panaszát szóban vagy írásban terjesztheti elő; a Szolgáltató a panaszt a fogyasztóvédelmi jogszabályok szerinti határidőben, írásban megválaszolja.
3. A panaszkezelés részletes szabályait a Szolgáltató honlapján és recepcióján közzétett Panaszkezelési Szabályzat tartalmazza: (https://chilifitnessbudapest.hu/adatvedelem/).
4. A Szolgáltató a panasz elutasítása esetén tájékoztatja a Tagot, hogy fogyasztói jogvita esetén a lakóhelye vagy tartózkodási helye szerint illetékes békéltető testülethez fordulhat. A válaszlevél tartalmazza a békéltető testület székhelyét, telefonos elérhetőségét, internetes elérhetőségét és levelezési címét. A békéltető testület a fogyasztói jogvita rendezése céljából mindenekelőtt megkísérli egyezség létrehozatalát a felek között, ennek hiányában az ügyet kötelező határozatával eldönti, vagy ajánlást tesz.
5. A fogyasztóvédelmi hatósághoz a Tag abban az esetben fordulhat, ha valamilyen fogyasztóvédelmi jogsértést tapasztalt a Szolgáltató részéről, és a vitás ügyét előzetesen megkísérelte rendezni a Szolgáltatóval. Nem tartoznak a fogyasztóvédelmi hatóság hatáskörébe a Szolgáltató és a Tag között kötött szerződés létrejöttével, érvényességével, joghatásaival és megszűnésével, valamint a szerződésszegés és joghatásai megállapításával összefüggő vitás ügyek. Az ilyen, egyedi fogyasztói jogviták rendezése érdekében a Tag bírósághoz fordulhat, vagy a békéltető testület eljárását kezdeményezheti.
X. FEJEZET – ADATKEZELÉS
1. A Szolgáltató a Tag személyes adatait az Európai Parlament és a Tanács (EU) 2016/679 rendelete (a továbbiakban: GDPR) rendelkezéseinek megfelelően kezeli.
2. Az adatkezelés részletes szabályait a Szolgáltató külön Adatkezelési Tájékoztatója tartalmazza, amely a jelen ÁSZF mellékletét képezi, és amelyet a Szolgáltató a honlapján és recepcióján közzétett (https://chilifitnessbudapest.hu/adatvedelem/).
3. A Létesítmény meghatározott területein kamerás megfigyelés történik, amelyre vonatkozó adatkezelés részletes szabályait a Szolgáltató külön Adatkezelési Tájékoztatója tartalmazza, amely a jelen ÁSZF mellékletét képezi, és amelyet a Szolgáltató a honlapján és recepcióján közzétett.
XI. FEJEZET – VIS MAIOR
1. A Szolgáltató nem felel a szolgáltatás elháríthatatlan külső okból (pl. természeti katasztrófa, hatósági intézkedés, sztrájk) eredő átmeneti szüneteltetéséért; ilyen esetben a Szolgáltató a Tagokat haladéktalanul tájékoztatja, és a tagsági időtartamot a kiesés időtartamával arányosan meghosszabbítja, vagy a Tag választása szerint arányos díjvisszatérítést biztosít.
2. A jelen ÁSZF alkalmazásában „vis maior” teljesítés-gátló oknak minősülnek a szerződés megkötése után felmerülő, rendkívüli, kivételes jellegű és előre nem látható, elháríthatatlan, a feleknek fel nem róható, általuk nem kalkulálható, nem ellenőrizhető azon külső körülmények és események, amelyek nem tartoznak a vis maior-ra hivatkozó fél rendes üzleti kockázatának körébe.

XII. FEJEZET – AZ ÁSZF EGYOLDALÚ MÓDOSÍTÁSA
1. A Szolgáltató a jelen ÁSZF-et egyoldalúan kizárólag jogszabályváltozás, hatósági előírás vagy a szolgáltatás körének, díjszabásának módosulása esetén, előzetes, legalább 30 napos értesítési idővel módosíthatja.
2. A módosításról a Szolgáltató a Tagokat a Létesítményben kifüggesztett hirdetményben, valamint elektronikus úton (honlapon) is értesíti. 
XIII. FEJEZET – VEGYES ÉS ZÁRÓ RENDELKEZÉSEK
1. A jelen ÁSZF-ben nem szabályozott kérdésekben a Ptk., a fogyasztóvédelmi jogszabályok és az egyéb hatályos magyar jogszabályok rendelkezései az irányadók.
2. Amennyiben a jelen ÁSZF valamely rendelkezése érvénytelennek bizonyul, az a szerződés további rendelkezéseinek érvényességét nem érinti; a felek a semmis vagy érvénytelen rendelkezés helyett a jogszabálynak megfelelő, a felek eredeti szándékához legközelebb álló rendelkezést tekintik alkalmazandónak.
3. A Szolgáltató és a Tag közötti jogviszonyból eredő jogviták elbírálására – hatásköri és illetékességi szabályok szerint – a Szolgáltató székhelye szerint illetékes bíróság jogosult, azzal, hogy ez a Tag fogyasztói jogaira vonatkozó kógens illetékességi szabályokat nem érinti.
Melléklet 1: Házirend
Melléklet 2: Díjszabás
Melléklet 3: Adatkezelési Tájékoztató
Melléklet 4: Adatkezelési Tájékoztató (Kamerás megfigyelés)
Melléklet 5: Panaszkezelési Szabályzat
XIV. FEJEZET – KISKORÚAK JELENLÉTÉRE VONATKOZÓ KÜLÖNÖS SZABÁLYOK
1. A Létesítmény nem gyermekfelügyelet céljára szolgál; a Létesítmény területén található sporteszközök, súlyzók, gépek, valamint a sporttevékenységet végző felnőttek mozgása fokozott balesetveszélyt jelenthet egy kiskorú gyermek számára.
2. Kiskorú gyermek benntartózkodására kizárólag akkor van lehetőség, ha a Tag írásban szülői felelősségvállalási nyilatkozatot tesz, amelyben kijelenti, hogy gyermeke felügyeletét ő gyakorolja, és vállalja a felelősséget bármely olyan eseményért, balesetért, károkozásért, amely a felügyelet ellátásában megnyilvánuló mulasztása miatt következik be.
3. Amennyiben a kiskorú gyermek saját maga, vagy más személy számára kárt okoz, és belátási képessége korlátozott vagy hiányzik, úgy a Ptk. 6:544. §-a alapján a felelősség a Tagot, mint a gyermek felügyeletéről gondoskodni köteles szülőt terheli. Gondozóként a Tag felelőssége saját, önálló felelősség, hiszen a károkozást megalapozó ok nem a kiskorú gyermek közvetlen károkozó magatartása, hanem a Tagnak mint gondozónak a felügyelet ellátásában megnyilvánuló mulasztása. A Tag gondozóként saját felróható magatartásáért felel, ami közvetett módon tette lehetővé a kiskorú személy károkozását.
XV. FEJEZET – KOMMUNIKÁCIÓ ÉS ÉRTESÍTÉSEK
1. A Szolgáltató és a Tag közötti hivatalos értesítések (pl. panaszválasz) írásban, a Tag által megadott e-mail címre vagy postai címre kerülnek kézbesítésre. 
2. A Tag köteles az elérhetőségi adatainak megváltozását 15 napon belül bejelenteni; a bejelentés elmulasztásából eredő következményekért a Szolgáltató nem felel.
ZÁRADÉK
A jelen ÁSZF 11 számozott oldalt és 5 mellékletet tartalmaz. 
A regisztráció elvégzésével – függetlenül attól, hogy az mely módon történt – a Tag kijelenti, hogy a jelen ÁSZF és mellékleteinek tartalmát megismerte, megértette és azt kifejezetten elfogadta.

